《阳山大石》
明代·薛章宪

郧星自天着山巅，与天作石知何年。
谽呀赑屃断后裂，欲随不随相钩连。
硗然蹄股躩且跧，霜饕雪虐成顽坚。
夸娥负山跂一足，罔象拔河耸两肩。
嵌空窒罅鬼手刓，蜂房联络僧庐悬。
崚层石磴蛇倒退，决往未省愁攀援。
还从青衣驾赤犊，更觅小有穷兜玄。

作者简介：应天府江阴人，字尧卿，号浮休居士。初为诸生，后弃去，游吴越山水。有《鸿泥堂小稿》。